AIŠKINAMASIS RAŠTAS

Dėl Molėtų rajono savivaldybės nevyriausybinių organizacijų projektų finansavimo tvarkos aprašo patvirtinimo

1. **Parengto tarybos sprendimo projekto tikslai ir uždaviniai:**

Vykdant Molėtų rajono savivaldybės strateginio veiklos plano 2021-2023 metams 4 programos „Dalyvavimo demokratijos, bendruomeniškumo skatinimo, gyventojų sveikatinimo ir jų saugumo užtikrinimo programa“ 1.5 tikslo 1.5.2 uždavinio 1 priemonę „Nevyriausybinių organizacijų finansavimas, vadovaujantis Molėtų rajono savivaldybės nevyriausybinių organizacijų projektų finansavimo tvarkos aprašu“ (toliau – Priemonė), atsižvelgiant į 2021 m. vasario 17 d. Molėtų rajono savivaldybės bendruomeninių organizacijų tarybos posėdžio, bei 2021 m. Molėtų rajono savivaldybės nevyriausybinių organizacijų tarybos posėdžio metu išsakytas pastabas, pasiūlymus, parengtas Molėtų rajono savivaldybės nevyriausybinių organizacijų projektų finansavimo tvarkos aprašas (toliau –Aprašas), kuris nustato Priemonės įgyvendinimo tvarką, reikalavimus projektų paraiškoms, jų teikimo ir vertinimo, finansavimo projektams skyrimo tvarką, lėšų, skirtų projektų įgyvendinimui, panaudojimo kontrolę ir atsakomybę už šio aprašo pažeidimą.

Kadangi Priemonei skiriamos Savivaldybės biudžeto lėšos, Aprašą tvirtina Savivaldybės taryba.

Tikslas – patvirtinti Molėtų rajono savivaldybės nevyriausybinių organizacijų projektų finansavimo tvarkos aprašą.

1. **Siūlomos teisinio reguliavimo nuostatos:**

Dokumentas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 17 punktas, Molėtų rajono savivaldybės strateginio veiklos plano 2021–2023 metams 4 programos 1.5 tikslo 1.5.2 uždavinio 1 priemonė.

1. **Laukiami rezultatai:**

Suteikiama galimybė Molėtų rajono savivaldybėje esančioms nevyriausybinėms organizacijoms dalyvauti projektuose bei gauti finansavimą juos įgyvendinti.

1. **Lėšų poreikis ir jų šaltiniai:**

Savivaldybės biudžete 2021 m. numatyta 12 000 Eur. lėšų priemonės įgyvendinimui.

1. **Kiti sprendimui priimti reikalingi pagrindimai, skaičiavimai ar paaiškinimai.**

Priemonę įgyvendins Savivaldybės administracija.